open-index/open-wikipedia-markdown huggingface dataset:
Կոսովոյի Հանրապետության կառավարություն

[մինի|Կոսովոյի Հանրապետության կառավարության նստավայրը [Պրիշտինայի կենտրոնում]]
**Կոսովոյի Հանրապետության կառավարություն** (; ) իրականացնում է գործադիր իշխանությունը մասնակիորեն ճանաչված Կոսովոյի Հանրապետությունում։ Կառավարությունը կազմված է նախարարներից և կառավորվում է վարչապետի կողմից։ Կառավարության նստավայրը գտնվում է Պրիշտինայում։

## Ընտրությունների ընթացակարգ
Կոսովոյի Հանրապետության Սահմանադրության 4-րդ գլխի 95-րդ հոդվածը կանոնակարգում է կառավարության ընտրությունը։

Խորհրդարանական ընտրություններից հետո նախագահը խորհրդարանին առաջարկում է վարչապետի թեկնածության պաշտոնը։ Ընդ որում, նա խորհրդակցում է ընտրություններում հաղթած կուսակցության կամ կոալիցիայի հետ։ Այս հանդիպումից սկսած տասնհինգ օրերի ընթացքում։ թեկնածուն պետք է խորհրդարանին ներկայացնի ապագա կառավարության կազմը։ Կառավարությունը համարվում է ընտրված, եթե ստանում է պատգամավորների մեծամասնության ձայները։

Եթե կառավարության ներկայացրած կազմը չի ստացել անհրաժեշտ խորհրդարանի պարզ մեծամասնության ձայները, ընթացակարգը կրկնվում է, և նախագահը կրկին  առաջարկում է ուժեղագույն կուսակցության կամ կոալիցիայի համաձայնությամբ խորհրդարանի թեկնածությունը։

Հաջող ընտրություններից հետո, կառավարության անդամները պետք է երդում տան խորհրդարանում։

## Վարչապետ

մինի|Ռամուշ Խարադինայ՝ 2017 թվականից Կոսովոյի վարչապետ:
Վարչապետը համարվում է կառավարության նախագահ։ 2017 թվականից վարչապետ է նշանակվել Ռամուշ Խարադինայը։

Սահմանադրության համաձայն, վարչապետի պարտականությունների մեջ են մտնում՝
* ներկայացնել և գլխավորել կառավարությունը
* ապահովել, որ բոլոր նախարարները գործեն ըստ պետական քաղաքականության
* ապահովել կառավարությամբ սահմանված քաղաքականության իրականացումը
* կառավարության անդամների փոփոխությունը 
* Կոսովոյի Անվտանգության խորհրդի նախագահությունը
* Կոսովոյի ոստիկանապետի նշանակումը
* հետախուզության հարցերով խորհրդատվություն Կոսովոյի Հանրապետության նախագահի հետ
* համագործակցություն Հանրապետության նախագահի հետ, նախագահի տեղակալի և Կոսովոյի հետախուզական վարչության գլխավոր տեսուչի համատեղ նշանակումը
* խորհրդատվություն Հանրապետության նախագահի հետ երկրի արտաքին քաղաքականության վերաբերյալ
* այլ առաջադրանքների կատարոումը, որոնք սահմանված են Սահմանադրությամբ և Օրենքով։

## Ծանոթագրություններ

## Արտաքին հղումներ
* Կոսովոյի վարչապետ պաշտոնական կայքը՝ ալբաներեն, սերբերեն և անգլերեն

Կատեգորիա:Կոսովոյի Հանրապետություն
Կատեգորիա:Կոսովոյի Հանրապետության կառավարություն
Մալիշևի փողոց (Եկատերինբուրգ)

**Մալիշևի փողոց** (, նախկինում՝  Մագիստրացկայա, Պոկրովսկու պողոտա), Եկատերինբուրգի հնագույն մայրուղիներից մեկը։ Արևմուտքում սկսվում է Ռեպինի փողոցից, անցնում է Եկատերինբուրգի հին հատվածով և ավարտվում արևելքում Նովգորոդցևի փողոցի համակցությամբ։ Ընդհանուր երկարությունը կազմում է 5770 մետր։ Նախկին անվանումը ստացել է 1755-1768 թվականներին կառուցված Աստվածածնի Սուրբ Հոգևոր եկեղեցու հետ կապված, իսկ 1919 թվականին այն կոչվել է հեղափոխական Իվան Մալիշևի պատվին։ 
  
Հետաքրքիր է այն փաստը, որ հայտնի ուրալցի հեղափոխական Իվան Մալիշևի թաղման տեղում՝ Չելյաբինսկի մարզի Զլատոուստ քաղաքում խորհրդային տարիներին տեղադրվել է միայն փոքրիկ հուշատախտակ, այնտեղ նրա անունով այլ օբյեկտներ (փողոց, զբոսայգի, հուշարձան) չեն կոչվել, այն դեպքում, երբ Եկատերինբուրգում նրա անվան փողոցը կենտրոնականներից մեկն է, որտեղ գտնվում են նաև  համանուն հրապարակը և հուշարձանը։

## Տեսարժան վայրեր
* Մալիշևի 46-ում եղել է Կոզել Պոկլևսկու տունը և քաղաքային Դուման, հետագայում՝ Քաղխորհուրդը և կուսակցության քաղկոմը, ներկայումս՝ գավառագիտական թանգարանը։  
* Մալիշևի 21-ում գտնվում է «Ուրալմարզխորհժողկոմի» հանրակացարանը։
* Մեծ Զլատոուստ՝ վերականգնված է։ 
* Փոքր Զլատոուստ՝ կորած է։
* Քարե կամուրջ
* Մալիշևի 68ա-ում գտնվում է նախկին «Ամերիկյան հյուրանոցը», որտեղ հանգրվանել են Անտոն Չեխովը, Մենդելեևը, Կոնստանտին Բալմոնտը և ուրիշներ։ Այստեղ ներկայումս գեղարվեստի ուսումնարանն է։ Տեղադրված են հուշատախտակներ։

## Նշանավոր բնակիչներ
* Արկադի Կոց՝ Մալիշևի 21
* Վլադիմիր Շախրին՝ Մալիշևի 130ա
* Ալեքսանդր Պետրովիչ Պոլիչկին

## Գրականություն
* Зорина Л. И., Слукин В. М. Улицы и площади старого Екатеринбурга. — Екатеринбург: «Баско», 2005. — 256 с. — ISBN отсутствует.
* Рабинович Р. И., Шерстобитов С. Л. Улицы Свердловска. — 2-е издание. — Свердловск: Средне-Уральское книжное издательство, 1965. — 25 000 экз.
* Рабинович Р. И., Меньшенина М.П., Шерстобитов С. Л. Улицы Свердловска. — 4-е издание. — Свердловск: Средне-Уральское книжное издательство, 1977. — 50 000 экз.
* Худякова М. Ф. Улицы Екатеринбурга. — Екатеринбург: Средне-Уральское книжное издательство, 2003. — 336 с. — ISBN 5-7529-0048-4.

## Պատկերասրահ

Малышева 6.JPG|Զեմստվային դպրոցի շենքը, Մալիշևի 6 (ՄԺՕ № 6600001141)
Ул. Малышева - panoramio.jpg
Земская школа, ул. Малышева,6 3.JPG
Малышева 31д- здание Дома обороны.JPG
Ekat gordon.JPG|Պատրիկ Գորդոնի կիսանդրին
Malysheva.jpg
Ekat malysheva.JPG


## Ծանոթագրություններ

Կատեգորիա:Եկատերինբուրգի փողոցներ
Հերոսների ծառուղի (Վոլգոգրադ)

**Հերոսների ծառուղի** (), բուլվար Վոլգոգրադի կենտրոնում։ Միավորում է 62-րդ բանակի առափնյան Ընկած մարտիկների հրապարակի հետ՝ հատելով Լենինի պողոտան, Սովետական և Չույկով փողոցները։

## Անսամբլ
Հերոսների ծառուղին բաղկացած է երեք զուգահեռ փողոցներից, ավելի վաղ այս տարածքում եղել են երեք տարբեր փողոցներ։ Կողքերից ծառուղին սահմանափակվում է ստալինյան նախագծով կառուցված ութհարկանի բնակելի շենքերով։ Շենքերի ճակատները ուղղաձիգ գծով բաժանված են երեք մասի՝ ցածրը` մեծ որմնախորշերով կոպտատաշ պատերի տեսքով, միջին՝ երեք հարկերը հարթ պատերով, հավասարաչփ տեղավաշխված պատշգամբներով, երրորդը` քառանկյունի հարթ որմնասյունների շարունակական շարքերի տեսքով։ Շենքերը եզրափակվում են հզոր քիվերով։

№ 1 և 2 տների տանիքում տեղադրված է Լենինի շքանշանի և «Ոսկե աստղ» մեդալի մակետները։ Մեդալները քաղաքը ստացել է Հայրենական մեծ պատերազմում հայրենիքի պաշտպանության գործում զանգվածային հերոսության և խիզախության համար։

Հերոսների ճեմուղի ճարտարապետական անսամբլի հիմնական տարրերից մեկը Խորհրդային Միության հերոսների ստելան է, որի վրա անմահացել են Ստալինգրադի 127 հերոսների անունները։

Ծառուղու տարածքի և Ընկած մարտիկների հրապարակի մի մասը համարվում է դաշնային նշանակության մշակութային ժառանգության օբյեկտ`«1943 թվականի հունվարի 31-ին Դոնի ռազմաճակատի զորքերը գեներալ-գնդապետ Կոնստանտին Կոնստանտինովիչ Ռոկոսովսկու հրամանատարությամբ Ստալինգրադի շրջակայքում ջախջախել են նացիստական Գերմանիայի զորքերին և բարձրացրել են Հաղթանակի Կարմիր դրոշը»։
## Ծանոթագրություններ

Կատեգորիա:Վոլգոգրադի տեսարժան վայրեր
Կատեգորիա:Ստալիգրադի ճակատամարտի հուշարձաններ
Ունա Լոուրենս

**Ունա Լոուրենս** (, ), թատրոնի ամերիկացի երիտասարդ դերասանուհի, որը հայտնի է Բրոդվեյի «Մաթիլդա» ներկայացման մեջ Մաթիլդա Վորմվուդի դերը կատարելու շնորհիվ, որին մասնակցել են նաև Բեյլի Ռյոնը, Միլլի Շապիրոն և Սոֆյա Գեննուսան։ Ապրում է Նյու Յորքում և հանդես է գալիս կինոյում, թատրոնում և հեռուստատեսությունում։ «Մաթիլդա» մյուզիքլում կատարած դերի համար Լոուրենսը 2013 թվականին արժանացել է Թոնի մրցանակի։

## Կարիերա
Տեղի թատրոնում մի քանի դերերից և կարճամետրաժ ֆիլմերում ու հեռուստատեսային դրվագներում երկրորդական դերեր կատարելուց հետո՝ 2012 թվականին, Լոուրենսն ընտրվել է մասնակցելու «Մաթիլդա» նոր երաժշտական ներկայացմանը։ Նա ստացել է Մաթիլդայի դերը՝ մասնակցելով շոուին 2013 թվականի մարտի 4-ից մինչև 2013 թվականի դեկտեմբերի 15-ը։

«Մաթիլդա» ներկայացումից հետո Լոուրենսն սկսել է նկարահանվել կինոյում՝ հանդես գալով «Ամերիկյան գլադիատորներ», «Փոքր խաղ», «Ուրիշների վիշտը», «Ես ժպտում եմ ի պատասխան», «Կույսը», «Գառնուկ» և «Ձախլիկը» ֆիլմերում։ Վերջինում մարմնավորելով Ջեյք Ջիլենհոլի և Ռեյչել ՄաքԱդամսի հերոսների դստերը։

Ունա Լոուրենսը նկարահանվել է նաև հեռուստատեսային ֆիլմերում՝ «Օրենք և կարգ։ Հատուկ բաժին» () և «Նարնջագույնը նոր սևն է»։

2016 թվականին Լոուրենսը նկարահանվել է «Փիթը և իր վիշապը» () ֆիլմում՝ կատարելով Նատալիի դերը, և «Վատ մայրեր» ֆիլմում՝ մարմնավորելով Միլա Կունիսի հերոսուհու՝ Էմիի դստերը՝ Ջեյն Միտչելին։

## Անձնական կյանքը
Լոուրենսն ապրում է Նյու Յորքում և ունի երկու կրտսեր քույրեր՝ Էյմի և Jetè, ովքեր նույնպես դերասանուհիներ են։

## Ֆիլմագրություն
### Ֆիլմագրություն

### Հեռուստատեսություն

## Թատրոն

## Մրցանակներ և անվանակարգեր

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Վրիժառուի օրագիրը

**Վրիժառուի օրագիրը** (), 2016 թվականի մարտական ֆիլմ, որի ռեժիսորն է Քրիստիան Սեսման։ Ֆիլմում նկարահանվել են Պոլ Սլոանը, Քվինթոն Ջեքսոնը, Քևին Լ. Ուոլքերը, Մայքլ Ջեյ Ուայթը, Ջեյսոն Մյուզը և Մայքլ Մեդսենը։ Այն հիմնված է 2013 թվականի օնլայն և հեռուստատեսային համանուն սերիալի վրա, որում նույնպես նկարահանվել են Սլոանը, Ուոլքերը և Մյուզը։

## Դերերում
* Պոլ Սլոան – Վրիժառու
* Քվինթոն Ջեքսոն – Գայլ մարդ
* Քևին Լ. Ուոլքեր – Երեխա
* Մայքլ Ջեյ Ուայթ – Բարինգթոն
* Ջեյսոն Մյուզ – Մայքլ Հանովեր
* Մայքլ Մեդսեն – Մորեո
* Միքի Հաթթոն – Բարրի 
* Նոել Գուգլիեմի – Ներո
* Դաննի Թրեջո – խենթ Ջո
* Ջեյմս Ռուսո – պարոն Հանովեր
* Արման Նշանյան – Անդրեաս
* Չասթի Բալեստերոս – Ռեյվեն
* Չավո Գերերո կրտսեր – Թեքս-Մեքս
* Ժակլին Լորդ – Ջեյդ
* Ջեսիկա Ուբերուագա – Ռեդ
* Մարկ Շերման – Գիկ
* Մարի Քրիստինա Բրաուն – Սվեն
* Գարի ԼեՌոյ Գրեյ – Բասս
* Սթիվեն Սամբիլիս – խաղամոլ

## Արտադրություն
*«Վրիժառուի օրագիրը»* ֆիլմն ստեղծվել է «Վրիժառուի օրագիրը» սերիալի հիման վրա, որում նկարահանվել են Ջեյսոն Մյուզը, Քևին Լ. Ուոլքերը և Պոլ Սլոանը։ Ֆիլմի ֆինանսավորումը մասամբ հայթայթվել է Chill քրաուդֆանդինգի կայքի միջոցով, և սերիալն ԱՄՆ-ում ցուցադրվել է համացանցում 2014 թվականին, սակայն դադարեցվել է յոթերորդ էպիզոդից հետո։ 2014 թվականին սկսվել է ֆիլմի ստեղծումը, որում նկարահանվել են Մյուզը, Ուոլքերը և Սլոանը։ Քվինթոն Ջեքսոնը, Մայքլ Մեդսենը, Մայքլ Ջեյ Ուայթը, Սթիվեն Սեմբլիսը և Նոել Գուգլիելմին։ Պրոֆեսիոնալ ըմբիշ Չավո Գուերերոն կատարել է *Թեքս-Մեքսի* դերը։

## Թողարկում
Ֆիլմը միջազգային տարածումը կատարվել է Anchor Bay Entertainment-ի կողմից։ Կինոթատրոնային թողարկումը տեղի է ունեցել որոշ կինոթատրոններում 2016 թվականի հունիսի 24-ին VOD, DVD և Blu-ray ձևաչափերով թողարկվել է 2016 թվականի հունիսի 5-ին։

Դրանից հետո ֆիլմը ներկայացվել է HBO-ում, Cinemax-ում, Amazon-ում, Vudu-ում, YouTube-ում, iTunes-ում և Google Play-ում։

## Ընդունելություն
*[[Los Angeles Times]]* ամսագիրը գրում է. «Չնայած այս ֆիլմը իսկապես երբեք իմաստ չունի, բայց Սեսմայի տարիների փորձը ցույց է տալիս, որ այն որակյալ կերպով է նկարահանվել աշխարհի տարբեր վայրերում։ Դրանից բացի, դա հիանալի գոնզո է»։

Ֆիլմը քննադատների կողմից ստացել է 17 %, օգտատերերի կողմից՝ 77 % վարկանիշ Rotten Tomatoes կայքում։

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 ֆիլմեր
Կատեգորիա:HBO-ի բնօրինակ ծրագրեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան մարտաֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Մասնատված

**Մասնատված** (), Նեթֆլիքսի օրիգինալ կատակերգական սերիալ` ստեղծված Դեյվիդ Խավերբաումի ու Չակ Լորիի կողմից, Քեթի Բեյթսի մասնակցությամբ։ Սերիալի 12 էպիզոդները պատվիրվել են Նեթֆլիքսի կողմից, առաջին 10 սերիաների պրեմիերան եղել է 2017 թվականի օգոստոսի 25-ին։ Վերջին 10 սերիաները թողարկվել են 2018 թվականի հունվարի 12-ին։ 2018 թվականի փետրվարի 14-ին Netflix-ը սերիալը փակել է առաջին եթերաշրջանի ավարտից հետո։

## Սյուժե
Մարիխուանայի օգտագործումը օրինականացնելու համար տասնամյակներ պայքարելուց հետո Ռութ Ուայթդեդեր Ֆելդմենը աշխատանքի է ընդունում իր նորավարտ որդում և այլ երիտասարդների, որպեսզի նրանք իրեն օգնեն ղեկավարել Լոս Անջելեսում մարիխուանայի առևտրով զբաղվող փոքր խանութը։

## Դերերում
### Գլխավոր
* Քեթի Բեյթս – Ռութ Վայթֆեդեր Ֆելդմեն
* Արոն Մոթեն – Թրեյվիս Ֆելդման, Ռութի որդին
* Էլիզաբեթ Ալդերֆեր – Օլիվիա, խանութի աշխատողներից մեկը և Թրեյվիսի սիրելին
* Թոնի Բելլ – Քարթեր, անվտանգության աշխատակից, որ ունի հետտրավմատիկ սթրեսային խանգարում Իրաքում լինելուց հետո
* Էլիզաբեթ Հո – Ջենի, հիվանադանոցի աշխատողներից մեկը
* Դուգի Բոլդուին – Փիթ, խանութի աշխատողներից մեկը
* Քրիս Ռեդ – Սթիվեն «Դենք» Դենքերսոն, Ռութի խանութի հաճախորդներից և Դեբբիի ընկերը
* Բեթսի Սոդարո – Դեբորա «Դեբբի» Շապիրոն, Ռութի խանութի հաճախորդներից մեկը և Դենքի ընկերուհին

### Երկրորդական
* Նիկոլ Սալիվան – Մարիա Շորման, խանութի հաճախորդներից մեկը 
* Մայքլ Թրուկո – Թաե Քվոն Դաուգ, հարևան, ում պատկանում է Tae Kwon Do ստուդիան
* Քես Բուգգի – Սաբինա,  CNNN-ի մեկնաբան 
* Փիթեր Ռիգերթ – Վալտեր, հաճախորդներից մեկը և Ռութի սիրելին 
* Քեն Մարինո – Անգելո ԴեՍթիվենս, մարիխուանա օգտագործող 
* Լաթիֆահ Հոլդեր – Շերիլի դերում, խանութի հաճախորդներից մեկը և Pot Coin-ի ղեկավարը

### Հյուր
* Միսսի Փայլ – Մարի Ջեյն
* Ռիչարդ Քայնդ – հատուկ գործակալ Շվարց
* Չիչ Մարինը իր դերում
* Թոմի Չոնգը իր դերում
* Ալիսիա Ուիթ – Ռոզի Բուշ
* Հարրի Գրոեներ – դատավոր Նելսոն  
* Ջեսիկա Թաք – Քերոլ Հարրիսի
* Բրայան Բաումգարթներ – Կրինկլես
* Ռոնդի Ռիդ – Նանա
* Լեոնարդո Նամ – Հիսուս Բրյուս Լի Քրիստոս
* Էլիզաբեթ Սանգ – Լիանմին

## Արտադրության
2016 թվականի դեկտեմբերին Էլիզաբեթ Հոն փոխարինել է Ջեսիկա Լուին Ջենիի դերում։

## Արձագանքներ
Rotten Tomatoes կայքում սերիալն ստացել է 23 % վարկանիշ՝ հիմնված 30 մեկնաբանությունների վրա, որոնց միջին միավորը եղել է 4.0/10։ Metacritic կայքում սերիալն ստացել է 100 միավորից 43՝ հիմնված 22 քննադատությունների վրա, որոցում տրվել են միջին գնահատականներ։

## Ծանոթագրություններ

## Արտաքին հղումեր
*''Մասնատված'' Նեթֆլիքս կայքում
*

Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Սպորտը Կոսովոյում

**Սպորտը Կոսովոյում** ունի վաղեմի ավանդույթներ և կարևոր դեր է կատարում հասարակության կյանքում։ Կոսովոյում առավել մեծ ժողովրդավարություն են վայելում հատկապես ֆուտբոլը, բասկետբոլը, վոլեյբոլը, ձեռքի գնդակը և ըմբշամարտը։ Անհատական մարզաձևերից տարածված են ձյուդոն, լողը, բռնցքամարտը, կարատեն և դահուկվազքը։

Կոսովոյի հայտնի մարզիկներից են Ազիզ Սալիգուն, Մեհմետ Բոգուևցին, Սամի Բուզոլին, Մեյլինդա Կելմենդի և Նորա Գյակովան, որոնք նշանակալի հաջողությունների են հասել աշխարհի և Եվրոպայի առաջնություններում։ 1989-1999 թվականներին մարզիկներն ստիպված էին հրաժարվել որոշ մրցույթների մասնակցելուց։ Այնուամենայնիվ, պատերազմից հետո նրանք սկսել են վերադառնալ ֆուտբոլային դաշտեր և բռնցքամարտի ռինգեր, ինչպես նաև սկսել է ձևավորվել ներկայում գործող սպորտային ֆեդերացիաների մեծ մասը, որոնցից ոմանք այսօր միջազգային ֆեդերացիաների անդամներ են։ Մասնավորապես դրանց թվում են Տեքվոնդոյի ֆեդերացիան, Բռնցքամարտի ֆեդերացիա, Հանդբոլի ֆեդերացիա, Ձյուդոյի ֆեդերացիա և Դահուկային սպորտի ֆեդերացիան։ Կոսովոյի որոշ մարզիկները հանդես են եկել այլ երկրների դրոշների ներքո։ Օրինակ, բռնցքամարտիկ Լուան Կրասնիչին, գերմանական դրոշի ներքո ունեցել է մեծ հաջողությունների՝ նվաճելով Եվրոպայի չեմպիոնի տիտղոսը։

2016 թվականին մասամբ ճանաչված Կոսովոյի Հանրապետության թիմն առաջին անգամ մասնակցել է Ռիո դե Ժանեյրոյում կայացած Օլիմպիական խաղերին։

## Ֆուտբոլ
Կոսովոյում ֆուտբոլը կարևորագույն սպորտաձևերից մեկն է։ 2016/2017 մրցաշրջանում մասամբ ճանաչված հանրապետության առաջնությանը մասնակցել է 12 թիմ։ Կոսովոյի ամենահաջողակ ակումբներից են «Պրիշտինան» և «Տրեպչան»։

2016 թվականին Կոսովոն դարձել է ՖԻՖԱ-ի 55-րդ անդամ պետությունը։ Դրանից հետո Կոսովոյի ազգային հավաքականն ընդգրկվել 2018 թվական Աշխարհի գավաթի խաղարկության որակավորման փուլի 1-ին խմբում, որտեղ կխաղա Խորվաթիայի, Ֆինլանդիայի, Իսլանդիայի, Թուրքիայի և Ուկրաինայի հավաքականների հետ։

## Ծանոթագրություններ

## Արտաքին հղումներ
* Կոսովոյի օլիմպիական կոմիտե
* Մշակույթի, երիտասարդության և սպորտի նախարարություն

Կատեգորիա:Կոսովոյի Հանրապետություն
Կատեգորիա:Սպորտ ըստ երկրի
Աշոտ Արամյան

**Աշոտ Լևոնի Արամյան** (), հայ քանդակագործ, նկարիչ, դիզայներ։ Նկարիչների միջազգային միության ՅՈՒՆԵՍԿՕ-ի անդամ։
 
## Կենսագրություն
Աշոտ Արամյանը ծնվել է 1960 թվականին Երևանում։ 1967-1977 թվականներին սովորել է Երևանի Անտոն Չեխովի անվան թիվ 55 դպրոցում, 1978-1984 թվականներին՝ Երևանի գեղարվեստա-թատերական ինստիտուտի քանդակագործության բաժնում։ Ավարտելուց հետո Երևանի տարբեր թատրոններում աշխատել է որպես նկարիչ-բեմադրիչ, իրականացրել բազմաթիվ թատերական նախագծեր։ Զբաղվել է նաև ինտերիերի և էքստերիերի դիզայնով, գրաֆիկական դիզայնով։

1990-ական թվականներին տեղափոխվել է Սանկտ Պետերբուրգ, այնուհետև հաստատվել է Մոսկվայում և շարունակել ստեղծագործական գործունեությունը, եղել ռուսական ցանցային և գովազդային գործակալությունների ստեղծագործական տնօրեն։ «Արարատ Պարկ Հյաթ» հյուրանոցի համար ստեղծել է քանդակներ և կտավներ։

Արամյանի ստեղծագործություններից գտնվում են տարբեր երկրների մասնավոր հավաքածուներում։ Իրականացրել է տարբեր քանդակագործական նախագծեր։ Արամյանի ստեղծած Գևորգ Էմինի հուշարձանը 2010 թվականին տեղադրվել է Երևանի Սիրահարների այգում, Առնո Բաբաջանյանի հուշատախտակը՝ Երևանի Մաշտոցի պողոտայում։

Ապրում է Երևանում և Մոսկվայում։

## Ցուցահանդեսներ
Դեռևս ուսանողական տարիներից մասնակցել է հանրապետական և համամիութենական ցուցահանդեսների։ Անհատական ցուցահանդես է ունեցել Սանկտ Պետերբուրգում, Մոսկվայում, Բոստոնում։

## Ընտանիք
* Որդի՝ Լևոն Արամյան, պլաստիկ վիրաբույժ
* Որդի՝ Միքայել Արամյան, դերասան

## Պատկերասրահ

Գևորգ Էմինի արձան.JPG|Գևորգ Էմինի հուշարձան
Գևորգ Էմին.JPG|Գևորգ Էմինի հուշարձանը Երևանի Սիրահարների այգում
Arno Babjanyan's plaque, Yerevan.JPG|Առնո Բաբաջանյանի հուշատախտակը Երևանի Մաշտոցի պողոտայում


## Ծանոթագրություններ

## Արտաքին հղումներ
Չակերտներ, Աշոտ Արամյան

Կատեգորիա:Հայ քանդակագործներ
Կատեգորիա:Հայ նկարիչներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Կատեգորիա:Հայ դիզայներներ
Գրենկե Չեսս Կլասիկ (2018)

**«Գրենկե Չեսս Կլասիկ (2018)»** (, առավել հայտնի է նաև Բադեն-Բադենի  մրցաշար), շախմատային ամենամյա մրցաշար, որը տեղի է ունեցել 2018 թվականի մարտի 31-ից մինչև ապրիլի 9-ը։ Մրցաշարի հաղթող է դարձել Ֆաբիանո Կարուանա, 9 հնարավորից վաստակելով 6½ միավոր։
250px|thumb|Մրցաշարի հաղթող Ֆաբիանո Կարուանան

## Կանոնակարգ
* 20-րդ կատեգորիայի մրցաշար (միջին գործակիցը 2732)
* Անցկացման վայրը․ Գերմանիա, Կարլսրուե (1—3-րդ տուր), Բադեն-Բադեն (4—9-րդ տուր)
* Ժամանակացույց․ 2018 թվականի  մարտի  31-ից  — ապրիլի 9-ը
* Ժամակարգը՝ 100 րոպե 40 քայլի համար, այնուհետև 50 րոպե 20 քայլի համար ու 15 րոպե մինչև պարտիայի ավարտը՝ գումարած 30 վայրկյան յուրաքանչյուր քայլի համար՝ սկսած առաջին քայլից։ Մրցակիցները չեն կարող ոչ- ոքի առաջարկեն մինչև 40-րդ քայլը։
* Տեղաբաշման չափանիշներ․ Հաղթանակած պարտիանների քանակ, սևերով հաղթանակած պարտիանների քանակ, անհատական հանդիպումներ։
* Մեկից ավելի  մասնակիցներ առաջին տեղը զբաղեցնելու դեպքում   առաջին տեղը որոշվում է  թայ-բրեքի միջոցով։

## Մրցաշարի մասնակիցներ

¹) վարկանիշները տրված են 2018 թվականի ապրիլ ամսվա դրությամբ

## Մրցաշարի ընթացքը

## Մրցաշարի վերջնական արդյունքը

## Պատկերասրահ

File:Krause,Ullrich 2018 Karlsruhe.jpg|Գերմանիայի շախմատի ֆեդերացիայի նախագահ Ուլրիխ Կրաուզեն մրցաշարի բացման արարողության ժամանակ
File:Bühne 2018 Karlsruhe Rde5.JPG|Առաջին տուր
File:Grenke Chess Classic 2018 a.JPG |Առաջին տուր․Կարուանա-Կառլսեն
File:Anand 2018 Karlsruhe.jpg| Վիշվանաթան Անանդ
File:Blübaum-Carlsen 2018 Karlsruhe.jpg|Բլուբաում-Կառլսեն
File:R1B5 CC-2018 Karlsruhe.jpg|Անանդ-Հոու Յիֆան
File:R1B3 CC-2018 Karlsruhe.jpg|Արոնյան-Մայեր
File:Hou-Vachier 2018 Karlsruhe.jpg|Հոու Յիֆան-Վաշիե-Լագրավ
File:R1B2 CC-2018 Karlsruhe.jpg|Բլուբաում-Վիտյուգով
File:Naiditsch-Vitiugov 2018.jpg|Նայդիչ-Վիտյուգով


## Ծանոթագրություններ

## Արտաքին հղումներ
* Официальная страница 
* Информация о турнире на сайте
* GRENKE Chess Classic 2018   Онлайн

Կատեգորիա:Շախմատային մրցաշարեր
Կատեգորիա:Լևոն Արոնյանի մասնակցությամբ մրցաշարեր
Կատեգորիա:2018 սպորտում
Գրիգոր Նարեկացու արձան (Վատիկան)

**Գրիգոր Նարեկացու արձան** (), հայ փիլիսոփա, աստվածաբան Գրիգոր Նարեկացու արձանը Վատիկանում։

## Պատմություն
2016 թվականին Հռոմի պապ Ֆրանցիսկոսի Հայաստան կատարած այցի շրջանակում Հայաստանի նախագահ Սերժ Սարգսյանը պապին նվիրել է Գրիգոր Նարեկացու արձանի մանրակերտը՝ որպես առաջին քրիստոնյա երկիր Պապի ուխտագնացության խորհդանիշ և հույս է հայտնել, որ դրա մեծ տարբերակը կտեղադրվի Վատիկանում։

Գրիգոր Նարեկացու արձանը Վատիկանի պարտեզում կանգնեցվել է 2018 թվականի մարտի 21-ին Վատիկանում Հայաստանի արտակարգ և լիազոր դեսպան Միքայել Մինասյանի և գործարար Արթուր Ջանիբեկյանի բարերարությամբ, Վատիկանում Հայաստանի դեսպանության մշակույթի բաժնի պատասխանատու Վարդան Կարապետյանի կազմակերպական ջանքերի շնորհիվ։ Արձանի բացման արարողությունը տեղի է ունեցել 2018 թվականի ապրիլի 5-ին։ Բացմանը մասնակցել է Հայաստանի նախագահ Սերժ Սարգսյանը, Ն.Ս.Օ.Տ.Տ. Գարեգին Բ կաթողիկոսը, Ն.Ս.Օ.Տ.Տ. Արամ Ա Մեծի Տանն Կիլիկիո Կաթողիկոսը, Հայ Կաթողիկե Եկեղեցու Պատրիարք Ամենապատիվ Գրիգոր-Պետրոս Ի Կապրոյանը։

Արձանը պատրաստված է երկու օրինակից, երկրորդ օրինակը կտեղադրվի Էջմիածնում։

## Հեղինակ
* Քանդակագործ՝ Դավիթ Երևանցի
* Ճարտարապետ՝ Միքայել Հասրաթյան

## Տվյալներ
Բրոնզե քանդակն ունի 2 մետր բարձրություն։ Պատրաստվել է Չեխիայի Հորնի Կալնա քաղաքի արվեստանոց-ձուլարանում։ Նարեկացին պատկերված է գրքի՝ նռան և եկեղեցու տեսքով մանրանկարներն ավարտելիս։ Նարեկացու արձանը նվեր է Հռոմի պապին։

## Ծանոթագրություններ

Կատեգորիա:2018 հիմնադրումներ
Կատեգորիա:Դավիթ Երևանցու քանդակներ
Կատեգորիա:Վատիկանի հուշարձաններ
Գրիգոր Նարեկացու հուշարձան (այլ կիրառումներ)

**Գրիգոր Նարեկացու հուշարձանը** կարող է վերաբերել՝

* Գրիգոր Նարեկացու հուշարձան (Երևան) 
* Գրիգոր Նարեկացու հուշարձան (Վատիկան)
Վիկտորյան և Աբդուլը

**«Վիկտորյան և Աբդուլը»** (), բրիտանական գեղարվեստական կինոնկար, որի ռեժիսորն է Սթիվեն Ֆրիրզը։ Ֆիլմը նկարահանվել է գրող Շրաբանի Բասուի համանուն վեպի մոտիվներով 2017 թվականին։ Համաշխարհային պրեմիերան կայացել է 2017 թվականի սեպտեմբերի 3-ին Վենետիկի 74-րդ կինոփառատոնի ժամանակ։ ԱՄՆ-ում վարձույթի է հանվել նույն թվականի սեպտեմբերի 22-ին իսկ  Ռուսաստանում՝ դեկտեմբերի 14-ին։ 2018 թվականին ժապավենը ներկայացվել է «Օսկարի»՝ «լավագույն գրիմ ու սանրվածք» անվանակարգում, ինչպես նաև «կոստյումների լավագույն դիզայն»։ Գլխավոր դերակատար Ջուդի Դենչը ներկայացվել է «Ոսկե գլոբուսի» և «ԱՄՆ կինոդերասանների գիլդիայի» «կնոջ լավագույն դերի» համար։

## Սյուժե
Տասնութ տարեկան հասակից Վիկտորյան ստանձնում է Մեծ Բրիտանիայի և Իռլանդիայի գահը։ Ավելի ուշ հռչակվում է նաև Հնդկաստանի կայսրուհի։ Թագուհու անհամար ենթականերից էր նաև գեղեցկատես Աբդուլ Քարիմը։ Հայտնվելով անգլիական արքունիքում, դառնում է ազդեցիկ ու թագուհու սիրելիներից մեկը։ Նրան նախանձում էին, դավեր նյութում։ Վիկտորյայի և Աբդուլի հարաբերությունները քննարկում էր ոչ միայն արքունիքը, այլև ողջ աշխարհը...

## Դերերում

## Նկարահանումներ
2016 թվականի հունիսի 17-ին պարզ դարձավ, որ Ջուդի Դենչը նկարահանվելու է ֆիլմի գլխավոր դերում և մարմնավորել է Անգլիայի թագուհի Վիկտորյայի դերը։ Ֆիլմի ռեժիսորն է Սթիվեն Ֆրիրզը։ 2016 թվականի օգոստոսին դերասանական կազմին միացավ Ալի Ֆազալը, որը խաղաց մյուս գլխավոր դերը՝ մարմնավորելով Աբդուլ Քարիմին։ Հայտնի դարձավ նաև, որ ֆիլմը նկարահանելու են «Working Title Films» և «BBC Films» կինոընկերությունները, իսկ համաֆինանսավորմամբ զվաղվելու են BBC և Focus Features: Միջազգային վարձույթն իր վրա վերցրեց «Universal Pictures International» ընկերությունը։ Ֆիլմի սցենարը գրել է Լի Հոլլը։

«Վիկտորիան և Աբդուլը» ֆիլմի նկարահանումները սկսվեցին 2016 թվականի սեպտեմբերի 15-ին Օսբորն Հաուսում և Ուայթ կղզում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2017 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում 1887 թվականին
Կատեգորիա:Ֆիլմեր, որոնց գործողությունները տեղի են ունենում 1901 թվականին
Կիմ Գա Ըն

**Կիմ Գա Ըն** (), հարավկորեացի դերասանուհի։ Նա ավելի հայտնի է իր «Միավորված աշխարհներ» և «Ես լսում եմ քո ձայնը» դերերով։

## Ֆիլմագրություն
### Հեռուստասերիալներ
 

## Ֆիլմ

## Մրցանակներ և անվանակոչություններ

## Ծանոթագրություններ

## Արտաքին հղումներ
* https://www.hancinema.net/korean_Kim_Ga-eun-I.php
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Սեուլ քաղաքում ծնվածներ
Ալեքսանդր Սուվորովի հուշարձան (Մոսկվա)

**Ալեքսանդր Սուվորովի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս մեծանուն զորավար, գեներալիսիմուս Ալեքսանդր Սուվորովին։ Գտնվում է զորավարի անվան հրապարակում։

## Պատմություն
1977 թվականին ԽՍՀՄ նախարարների խորհուրդը որոշել է Մոսկվայում Ալեքսանդր Սուվորովի հուշարձանը կառուցելու մասին։ 1980 թվականին զորավարի 250-ամյակի առթիվ անցկացվեց լավագույն նախագծի մրցույթ, որը շահեցին քանդակագործ Օլեգ Կոմովը և ճարտարապետ Նեստերովը։ Հուշարձանի հանդիսավոր բացումը տեղի է ունեցել 1982 թվականի փետրվարի 17-ին։

## Նկարագրություն
Քանդակի հեղինակներն իրենց նախագծում հեռացել են հերոսական-էպիկական «մեծ զորավարի» կերպարից, որը Սուվորովին հաղորդել էր Միխայիլ Կոզլովսկու հեղինակած հայտնի հուշարձանը Սանկտ Պետերբուրգում։ Կոմովը որոշել է Սուվորովի կերպարը հաղորդել իրատեսորեն` հիմնվելով ֆելդմարշալի մասին ժամանակակիցների հիշողությունների վրա։ Բավական ճշգրիտ փոխանցվել է Սուվորովի կենդանի էությունը։ Նաև Կոմովն ուշադրություն է դարձրել փոքր մանրամասներին. նրա քանդակը «կրում է» Սուրբ Աննայի միայն մեկ շքանշան, միակը, որ զորավարը կրել է իրական կյանքում։

Սուվորովի հուշարձանը գտնվում է Մոսկվայում, Սուվորովի հրապարակում, Ռուսական բանակի թատրոնի մոտ, որտեղ Սուվորովի ժամանակներում գտնվել է ռազմական վետերանների հաշմանդամային տունը։

## Պատկերասրահ

Площадь Суворова целиком - panoramio.jpg|Սուվորովի հրապարակը (կենտրոնում հուշարձանն է)
Russian Army Theatre.jpg|Ռուսական բանակի թատրոնի շենքը և Սուվորովի հուշարձանը հետևից


## Աղբյուրներ
* Памятник Суворову в Москве
* Памятник Александру Суворову 

## Գրականություն
* *Лебедянский М. С.* О. К. Комов. Памятник А. В. Суворову в Москве. — Л.: Художник РСФСР, 1987. — Тираж 25 000 экз. — 24 с., ил. — (История создания одного произведения).

Կատեգորիա:1982 հիմնադրումներ Ռուսաստանում
Կատեգորիա:Մոսկվայի հուշարձաններ
Թուրք-արգենտինական հարաբերություններ

**Թուրք-արգենտինական հարաբերություններ**, երկկողմ դիվանագիտական հարաբերություններ Արգենտինայի և Թուրքիայի միջև։ Արգենտինան դեսպանատուն ունի Անկարայում, իսկ Թուրքիան՝ Բուենոս Այրեսում։ Երկու կողմերի միջև կան որոշակի խնդիրներ, քանի որ Ֆոլկլենդյան կղզիների հարցով Թուրքիան աջակցում է ՆԱՏՕ-ի իր գործընկեր Մեծ Բրիտանիային, իսկ Արգենտինայի կառավարությունը պաշտոնապես ճանաչել է Հայոց ցեղասպանությունը։

## Պատմություն և դիվանագիտական հակասություններ
[thumb|right|245px|Նախագահներ [Քրիստինա Ֆերնանդես դե Կիրչները և Աբդուլա Գյուլը Անկարայում, 2011 թվական]]

Երկու երկրների միջև հարաբերությունները սրվել են Ֆոլկլենդյան պատերազմի ժամանակ, երբ Թուրքիան հայտարարեց լիակատար աջակցություն ՆԱՏՕ-ի իր գործընկեր Մեծ Բրիտանիային։ 1992 թվականին Արգենտինայի նախագահ Կարլոս Մենեմը պաշտոնական այցով ժամանել է Թուրքիա՝ դառնալով Հարավային Ամերիկայի առաջին նախագահը, ով պաշտոնական այցով ժամանել է Թուրքիա։ 2007 թվականի ապրիլի 24-ին Արգենտինայի խորհրդարանը վավերացրել է «Մարդկանցից միջև հանդուրժողականության և հարգանքի օր՝ հայ ժողովրդի կրած ցեղասպանության հիշատակին» վերնագրով օրենսդրական որոշմանը, որով Արգենտինայի Հանրապետությունը դատապարտեց Օսմանյան կայսրության տարածքում տեղի ունեցած Հայոց Ցեղասպանությունը։ Թուրքիան դատապարտել և ժխտել է արգենտինական խորհրդարանի կողմից ընդունված բիլը՝ նշելով, որ օրենսդրական ակտի ընդունումը «ոչ էթիկական է և հեռու իրականությունից»։ 2007 թվականին Բուենոս Այրեսում Թուրքիայի դեսպան Հայրի Հայրեթ Յալավը, առկա իրավիճակի վերլուծության նպատակով, հետ է կանչվել ԱԳՆ։ Բացի այդ, Թուրքիան հայտարարել է, որ վերանայելու է Արգենտինայի հետ երկկողմ հարաբերությունները։

Մինչ Արգենտինայի ազգային կոնգրեսի կողմից հայոց ցեղասպանությունը դատապարտող ակտի ընդունումը, Թուրքիայի և Արգենտինայի հարաբերությունները եղել են լավ մակարդակի վրա։ Միջազգային բազմաբնույթ հարցերի վերաբերյալ, որոնք քննարկվել են ՄԱԿ-ի շրջանակներում, երկրները հիմնականում համակարծիք են եղել։ Բրիտանական ԶԼՄ-ները գրել են, որ Բուենոս Այրեսում թուրքական դեսպանատան գործունեությունը էֆֆեկտիվ չէ և նպատակամիտված չէ ոչ միայն Արգենտինայի, այլև Հարավային Ամերիկայի երկրների փոխհարաբերությունների կայուն զարգացմանը։ Թուրք-արգենտինական գործընկերության ֆոնդը, որը հիմնվել է Արգենտինայում, նպաստում է երկու ազգերի միջև մշակութային փոխանակմանը, կազմակերպում է թուրքական խոհանոցի վերաբերյալ դասընթացներ, թուրքերենի սեմինարներ։ Բացի այդ, անվճար դասընթացներ են կազմակերպվում նաև աղքատների համար։

## Առևտրային հարաբերություններ
Երկրների միջև ստորագրվել են առևտրատնտեսական համագործակցության վերաբերյալ համաձայնագիր։ 2008 թվականին Թուրքիայից Արգենտինա արտահանումը կազմել է 35 միլիոն ԱՄՆ դոլար, այն դեպքում, երբ Արգենտինայից Թուրքիա արտահանումը կազմել է 221 միլիոն ԱՄՆ դոլար։ Արգենտինան Լատինական Ամերիկայում իր մեծությամբ Թուրքիայի երրորդ առևտրական գործընկերն է՝ Բրազիլիայից և Մեքսիկայից հետո։

## Այցելություններ

## Ծանոթագրություններ

## Արտաքին հղումներ
* Արգենտինայի դեսպանատունը Թուրքիայում
* Թուրքիայի դեսպանատունը Արգենտինայում

Կատեգորիա:Արգենտինայի արտաքին քաղաքականություն
Կատեգորիա:Թուրքիայի արտաքին հարաբերություններ
Աննա Սինիլկինայի հուշարձան (Մոսկվա)

**Աննա Սինիլկինայի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է խորհրդային մարզական ֆունկցիոներ, «Լուժնիկի» օլիմպիական համալիրի սպորտի պալատի տնօրեն 1956-1996 թվականներին, ԽՍՀՄ գեղասահքի ֆեդերացիայի նախագահության նախագահ 1972-1988 թվականներին, ԽՍՀՄ գեղասահքի ֆեդերացիայի նախագահության պատվավոր նախագահ 1988-1992 թվականներին, ՌԽՖՍՀ մշակույթի վաստակավոր աշխատող Աննա Սինիլկինային։ Տեղադրվել է Մոսկվայում տեղակայված «Լուժնիկի» օլիմպիական համալիրի տարածքում, սպորտի պալատի մոտ։

## Պատմություն
«ՌԽՖՍՀ մշակույթի վաստակավոր աշխատող, գեղասահքի ազգային ֆեդերացիայի նախկին նախագահ, «Լուժնիկի» օլիմպիական համալիրի սպորտի պալատի անփոխարինելի տնօրեն Աննա Սինիլկինայի հիշատակը հավերժացնելու մասին» հրամանը 1999 թվականի հունվարի 21-ին ստորագրել է Մոսկվայի կառավարության ղեկավար Յուրի Լուժկովը։

Հուշարձանի բացումը տեղի է ունեցել 2005 թվականի մարտի 13-ին և հարմարեցվել է գեղասահքի 2005 թվականի աշխարհի առաջնության բացման արարողությանը։ Գեղասահքը մարզաձև է, որն ամենից շատ էր սիրում Աննա Սինիլկինան։

## Նկարագրություն
Աննա Սինիլկինայի բրոնզե քանդակը մինչև գոտկատեղ բրոնզե պատվանդանի վրա է, որն ունի երկարափեշ զգեստի նմանություն, ինչը քանդակին տալիս է ավարտուն տեսք։ Պատվանդանին արված է հետևյալ մակագրությունը.
 
Հուշարձանը տեղադրված է գրանիտե քառակուսի ցածր հարթակի վրա։

Հուշարձանի հեղինակներն են քանդակագործ Ալեքսանդր Ռուկավիշնիկովը և ճարտարապետ Ռոստիսլավ Նարսկին։

## Ծանոթագրություններ

Կատեգորիա:Մոսկվայի հուշարձաններ
Կատեգորիա:2005 հիմնադրումներ Ռուսաստանում
Քայլ Սքոթ

**Քայլ Սքոթ** (, ), անգլո-ամերիկացի պրոֆեսիոնալ ֆուտբոլիստ։ Ներկայումս հանդես է գալիս Նյուքասլ Յունայթեդի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Չելսի
Սքոթը Չելսիի ակադեմիայի սան է։ 2016 թվականի ապրիլին նա ակումբից հեռանալու ցանկություն հայտնեց՝ քիչ խաղաժամանակ ստանալու պատճառով։ Մի քանի ամիս անց Սքոթը փորձաշրջան անցավ հոլանդական Վիլեմ II-ում՝ վարձավճարով տեղափոխվելու հնարավորությամբ, սակայն այդպես էլ տեղափոխությունը չկայացավ։

2017-18 մրցաշրջանում Սքոթը տեղափոխվեց Չելսիի առաջին թիմ՝ ստանալով 36 համարի մարզաշապիկը։ Իր պրոֆեսիոնալ դեբյուտը նշեց 2018 թվականի փետրվարի 16-ին՝ Անգլիայի գավաթի Հալ Սիթիի դեմ խաղում։

2018 թվականի հուլիսի 14-ին Սքոթը 1 տարվա վարձավճարով միացավ Նիդերլանդների երկրորդ դիվիզիոնում հանդես եկող Տելստարին։ Իր դեբյուտը ակումբի կազմում նշեց օգոստոսի 17-ին՝ փոխարինման մտնելով Վալվեյկի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 12-ին՝ Հելմոնդ Սպորտի դեմ խաղում։ Տելստարի կազմում Սքոթը անցկացրեց 14 հանդիպում՝ դառնալով 2 գոլի հեղինակ։

### Նյուքասլ Յունայթեդ
2019 թվականի հուլիսի 29-ին Սքոթը 2 տարվա պայմանագիր կնքեց Նյուքասլ Յունայթեդի հետ։

## Միջազգային կարիերա
Սքոթը խաղացել է Անգլիայի մինչև 16 տարեկանների, Իռլանդիայի մինչև 17 տարեկանների, Միացյալ Նահանգների մինչև 18 և մինչև 20 տարեկանների հավաքականների կազմում։ Նա իրավասու է խաղալ նաև Իտալիայի կազմում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 6-ի դրությամբ*

## Նվաճումներ
### Ակումբային
**Չելսի**

* Անգլիայի երիտասարդական գավաթ․ 2013–14, 2014–15, 2015–16 
* ՈՒԵՖԱ երիտասարդական գավաթ․ 2014–15, 2015–16

## Ծանոթագրություններ

## Արտաքին հղումներ
* Սքոթը transfermarkt-ում
* Սքոթը soccerbase.com-ում
* Սքոթը WhoScored.com կայքում
* Սքոթը Նյուքասլ Յունայթեդի պաշտոնական կայքում 
* Սքոթը Պրեմիեր Լիգայի պաշտոնական կայքում
* Սքոթը ՈՒԵՖԱ-ի պաշտոնական կայքում

Կատեգորիա:Ամերիկացի ֆուտբոլիստներ
Կատեգորիա:Ամերիկացիներ իռլանդական սերմամբ
Կատեգորիա:Անգլիացի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Տելստարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լենինի հրապարակ (Վոլգոգրադ)

**Լենինի հրապարակ** (), հրապարակ Վոլգոգրադի Կենտրոնական շրջանում։

## Պատմություն
Մինչև հեղափոխությունը, հրապարակը կոչվել է Սուրբ Նիկոլաս եկեղեցի անունով, որը գտնվել էր հրապարակում։ Հրապարակը անբարեկարգ է եղել, չի ունեցել ճանապարհային ծածկույթ, և համարվել է  Աստրախանից և Ցարիցինից դեպի Մոսկվայի և  այլ քաղաքներ ձկներ տեղափոխող սայլերի կայանատեղի։

Իր գոյության ընթացքում հրապարակում բազմիցս անցկացվել են հանրահավաքներ և գործադուլներ։ 1920-ական թվականներին, ի հիշատակ Արյունոտ կիրակիի, այն ստացել է նոր անուն՝ Հունվարի 9-ի հրապարակ։

Առաջին հնգամյա պլանների ընթացքում քաղաքի և հրապարակի արտաքին տեսքը կտրուկ փոխվել է. ավերված Սուրբ Նիկոլաս եկեղեցու տարածքում կառուցվել են բազմաթիվ բնակելի տներ։

Ստալինգրադի ճակատամարտի ժամանակ բնակելի տներից մեկում ամրացան մի խումբ խորհրդային զինվորականներ՝ լեյտենանտ Աֆանասևի հրամանատարությամբ (սերժանտ Պավլովը խմբի մարտիկներից մեկն էր, Հայրենիքին հերոսական օրինակներ էին պետք, և տունը կոչվեց սերժանտ Պավլովի տուն) և պաշտպանեցին տունը 58 օրերի ընթացքում։ Պատերազմի ընթացքում հրապարակը լուրջ վնասվեց։ Ի հիշատակ պաշտպանների՝ Հունվարի 9-ի հրապարակը անվանափոխվեց Պաշտպանության հրապարակի։

1951 թվականին կառուցվել են միանման չորս բնակելի շենքեր, որոնք Պավլովի տան շուրջ կազմավորել են քառանկյուն՝ դրանով որոշելով հրապարակի հետագա զարգացման բնույթը։ Ավելի ուշ նոր տները կառուցվել են կիսակլոր սյունաշարով, իսկ Պավլովի տան ճակատը զարդարվել է հարթաքանդակով, որտեղ պատկերված է հերոսի կերպարը պաշտպանական մարտերի դրվագների ֆոնի վրա։

1960 թվականին Լենինի հուշարձանի տեղադրումից հետո հրապարակը ստացավ պրոլետարիատի ղեկավարի անունը։ Լենինի հուշարձանի հեղինակը քանդակագործ Ե. Վ. Վուչետիչն է,  ճարտարապետը՝  Տ. Ա. Զախարովը։ Լենինի բրոնզե արձանը ձուլվել է Միտիշչինի գեղարվեստի ձուլման գործարանում։ Հուշարձանի ընդհանուր բարձրությունը (պատվանդանի հետ միասին) կազմում է 18,8 մետր։

## Պատկերասրահ

St Nicholas Church Tsaritsyn.jpg|thumb|Սուրբ Նիկոլայի եկեղեցին Նիկոլսկի հրապարակում
Царицын Никольская церковь и мельница Гергартдта.jpg|Սուրբ Նիկոլայի եկեղեցին և Գերգարդտ ջրաղացը


## Տրանսպորտ
Հրապարակի հյուսիսային հատվածում կա տրամվայի արագընթաց համանուն կայարան։

## Մշակույթ
Հրապարակը պատկերված է Ստալինգրադի ճակատամարտեր արգելոց-թանգարանում գտնվող «Ստալինգրադում գերմանական ֆաշիստական զորքերի պարտությունը» պանորամայում։

## Գրականություն
* С.А. Аргасцева, Л.В. Гуренко. «Свод историко-архитектурного наследия Царицына - Сталинграда - Волгограда. (1589-2004 гг.)». - Панорама, 2004. - С. 63, 64. - 240 с.

Կատեգորիա:Վոլգոգրադ
Լենինի պողոտա (Վոլգոգրադ)

**Վ. Ի. Լենինի պողոտա** (), Վոլգոգրադ քաղաքի գլխավոր փողոցը։

Պողոտան անցնում է քաղաքի երեք շրջաններով`Կենտրոնական, Կրասնոօկտյաբրսկի, Տրակտորոզավոդսկի, Կրասնոզնամենսկի փողոցից մինչև Նիկոլայ Օտրադի փողոց։ Պողոտայի երկարությունը 15 կմ է։ Պողոտայի բուլվարային հատվածը քաղաքի հիմնադիրների հուշարձանից մինչև Լենինի հրապարակում, արագընթաց տրամվայի գիծն անցնում է պողոտայի երկայնքով`սկսած Տրակտորի գործարանից դեպի կենտրոն։ Լենինի պողոտան Առաջին երկայնակի ավտոմայրուղու մասն է։

Վորոշիլովսկու և Կենտրոնական շրջանների միջև Ցարիցին գետով անցնում է  կամուրջը։

## Պատմություն
Մինչև բոլշևիկների կողմից Լենինի պողոտա վերանվանվելը  քաղաքի կենտրոնի փողոցը կոչվում էր Ալեքսանդրովյան։
մինի|Ալեքսանդրովյան փողոց
մինի|Ցարիցինի հիմնադիրների հուշարձանը Լենինի պողատայի սկզբում
### Վարչական շենքեր
* Վոլգոգրադի մարզային Դումա՝ տուն 9

### Տեսարժան վայրեր
* Ցարիցինի հիմնադրման պատվին հուշարձան
* Վոլգոգրադի մարզային գավառագիտական թանգարան
* Ի. Ի. Մաշկովի անվան Վոլգոգրադի կիրառական արվեստի թանգարան՝ տուն 21
* Վոլգոգրադի մարզային տիկնիկային թատրոն
* Ստալինգրադի պաշտպան կոմերիտականների հուշարձան
* Մարգարիտա Ագաշինայի հուշարձան
* «Ստալինգրադի ճակատամարտի հերոսների» հուշարձան-անսամբլ Մամաև կուրգանում

### Համալսարաններ
* Վոլգոգրադի պետական բժշկական համալսարան
* Վոլգոգրադի պետական մանկավարժական համալսարան
* Վոլգոգրադի պետական տեխնիկական համալսարան
* Վոլգոգրադի պետական ֆիզիկական կուլտուրայի ակադեմիա

### Սպորտայինհ կառույցներ
* Կենտրոնական ստադիոն
* Կենտրոնական լողավազան
* Սպորտի պալատ

### Արդյունաբերական ձեռնարկություններ
* «„ВгТЗ“ տրակտորային ընկերություն» ԲԲԸ
* № 2 հացի գործարան 
* «Баррикады» մեքենաշինական ընկերություն
* «Կրասնի Օկտյաբր» մետալուրգիական գործարան ՓԲԸ
* «Վոլգոգրադի տրակտորային դետալների և սարքերի գործարան» ԲԲԸ (ВЗТДиН)
## Ծանոթագրություններ

Կատեգորիա:Վոլգոգրադի փողոցներ
Լիկա Կավժարաձե

**Լիկա Վիսարիոնովնա Կավժարաձե** (, ), խորհրդային և վրացի դերասանուհի։

## Կենսագրություն
1973 թվականին ավարտել է Թբիլիսիի Վանո Սարաջիշվիլիի անվան պետական կոնսերվատորիան, ֆորտեպիանոյի դասարանը։
Կինոյում նրա առաջին դերը եղել է ծաղիկներով աղջկա դերը «Երբ ծաղկում է նշենին» քրեական դրամայում։ Հայտնի է դարձել Թենգիզ Աբուլաձեի «Ցանկությունների ծառ» ֆիլմում խաղացած Մարիտայի դերով։ Իր ամբողջ կարիերայի ընթացքում դերասանուհին խաղացել է 32 ֆիլմում։
Լիկայի հետաքրքրություններից է եղել նաև նկարչությունը։ Կավժարաձեի նկարները ցուցադրվել են մի քանի պատկերասրահներում։
Դերասանուհին ամուսնացած էր Սանդրո Տակտակիշվիլիի հետ։ Նրանց որդին` Լևանը, ապրում է ԱՄՆ-ում և աշխատում է որպես իրավաբան։
Մահացել է իր սեփական բնակարանում, Թբիլիսիում։ Մահվան պատճառ է դարձել սրտի կաթվածը։ Հոգեհանգստի արարողությունն անցել է Սամեբա տաճարում։ Նրա հիշատակը հարգելու են եկել քաղաքական գործիչներ, նրա արվեստի երկրպագուներ, ընկերներ և գործընկերներ։

## Ֆիլմեր
* 1972-«Երբ ծաղկում է նշենին»-ծաղկեփնջով աղջիկ
* 1972-«Շատրվան»-զբոսայգու աղջիկը
* 1973-«Հիանալի կոստյում»-Էլիսո
* 1975-«Կովկասյան սիրավեպ»-Մարջանի
* 1976-«Ցանկությունների ծառ»-Մարիտա
* 1977-«Պահեստային անիվ»-Լիկա
* 1977-«Թիթեռնիկ»-աղջիկ
* 1979-«Դյուման Կովկասում»-Մարջանետ
* 1980-«Նվիրված ընկեր»-աղջիկ
* 1982«Դմիտրի 2-րդ»-Թագուհի Նանա 
* 1983-«Երկնագույ սարեր կամ ստանման պատմություն»-դերասանուհի
* 1984-«Ձյունը սեպտեմբերին»-Զաիրա
* 1985- «Տղամարդիկ և մյուս բոլորը»-բռնցքամարտիկ Լուկա Բետանելիի հարսնացուն
* 1985-«Մնաս բարով, ամռան կանաչ»-հարևանուհի
* 1985-«Ընտանիք»-Քեթի
* 1986-«Վտանգավոր ճամփորդության զվարճալի ժամանակագրություն»-Մեդեա
* 1987- «Կորցրած գանձերի փնտրտուքներ»-Լալի
* 1988-«Ուրուզմագի վերադարձը»
* 1988-«Դոն Կիխոտի ու Սանչոյի կյանքը»
* 1989-«Ժառանգություն բուից»
* 1989-«Կատարող 977»
* 1990-«Պարույր»-Լիա Ռամիշվիլի
* 1992-«Ոսկե սարդ» (սերիալ)-Էլլա
* 1992-«Անքունների արևը»-հարսնացու
* 1994-«Միայն մեկ անգամ»-Նանա
* 1998-«Կովկասյան գիշեր»-Նատաշա
* 2003-«27 վիշապ» (սերիալ)

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Անձինք Թբիլիսիից
Կատեգորիա:Թբիլիսիի կոնսերվատորիայի շրջանավարտներ
Կատեգորիա:Խորհրդային դերասանուհիներ
Կատեգորիա:Խորհրդային նկարչուհիներ
Կատեգորիա:Սրտի կաթվածից մահացածներ
Կատեգորիա:Վրացի դերասանուհիներ
Կատեգորիա:Վրացի երաժիշտներ
Կատեգորիա:Վրացի կինոդերասանուհիներ
Կատեգորիա:Վրացի մոդելներ
Կատեգորիա:Վրացի նկարչուհիներ
Էդուարդ Ստրելցովի հուշարձաններ (Մոսկվա)

**Էդուարդ Ստրելցովի հուշարձաններ** (), հուշարձաններ Ռուսաստանի Դաշնության մայրաքաղաք Մոսկվայում, որոնք նվիրված են խորհրդային անվանի ֆուտբոլիստ Էդուարդ Ստրելցովին։

Մոսկվայում կա նրան նվիրված երեք հուշարձան՝ Ստրելցովի անվան մարզադաշտի տարածքում, «Լուժնիկիում» և Վագանկովյան գերեզմանատանը։

## Էդուարդ Ստրելցով
[մինի|ձախից|Էդուարդ Ստրելցովին նվիրված [փոստային նամականիշ, Ռուսաստան, 2015 թվական]]
Էդուարդ Անատոլևիչ Ստրելցովը (1937-1990) խորհրդային անվանի ֆուտբոլիստ է, 1956 թվականի օլիմպիական չեմպիոն, ԽՍՀՄ սպորտի վաստակավոր վարպետ (1957, 1967)։ Ֆուտբոլային ամբողջ կարիերան նա անցկացրել է Մոսկվայի «Տորպեդոյի» կազմում (1954-1958	և 1965-1970)։ Մահից հետո Ստրելցովի անունով է կոչվել Մոսկվայի «Տորպեդո» մարզադաշտը։

## Հուշարձաններ
### Հուշարձան Ստրելցովի անվան մարզադաշտում
Հեղինակն է քանդակագործ Ալեքսանդր Տարասենկոն։ Ձուլվել է բրոնզից ԱՄՕ ԶԻԼ ավտոգործարանի ձուլման արտադրամասում։ 1999 թվականի ապրիլի 10-ին տեղադրվել է գրանիտե պատվանդանի վրա՝ մարզադաշտի մուտքի մոտ։ Բացման հանդիսավոր արարողությանը ներկա են եղել Մոսկվայի կառավարության գիտության և արդյունաբերական քաղաքականության դեպարտամենտի ղեկավար Եվգենի Պանտելեևը, Ռուսաստանի ֆուտբոլային միության նախագահ Վյաչեսլավ Կոլոսկովը, Պրոֆեսիոնալ ֆուտբոլային լիգայի նախագահ Նիկոլայ Տոլստիխը, ինչպես նաև Մոսկվայի բոլոր ֆուտբոլային ակումբների ներկայացուցիչները։ Քանդակը քննադատվել է, քանի որ ֆուտբոլիստը պատկերված է գնդակը ձեռքին, ինչը կարելի է անհեթեթություն համարել։

### Հուշարձան [[Լուժնիկի մարզադաշտ|«Լուժնիկիում»]]
Հուշարձանը տեղադրվել է 1998 թվականին՝ Ռուսաստանի ականավոր մարզիկների ծառուղում։ Հեղինակն է քանդակագործ Ալեքսանդր Ռուկավիշնիկովը։

### Հուշարձան [[Վագանկովյան գերեզմանատուն|Վագանկովյան գերեզմանատանը]]
Հուշարձանը տեղադրվել է 1991 թվականին։

## Ծանոթագրություններ

## Արտաքին հղումներ
* Фотография памятника на стадионе с сайта www.panoramio.com (Станислав Ткаченко) 
* Фотография памятника на стадионе с сайта mosday.ru (Москва — Московский день — справочник и фотографии Москвы)
* Вид сбоку на памятник на стадионе. Фото с сайта taddy.ya.ru
* Фотографии памятника в Лужниках с сайта www.photoshare.ru (Дмитрий ‘Sirius-MSK’ Абрамов): Фото1  Фото2 
* Цветы у памятника в Лужниках, фото Юрия Абрамочкина
* Фотография памятника на Ваганьковском кладбище с сайта fcmoscow506.narod.ru (фан-клуб школы № 506)
* Характер не переделаешь. Статья содержит информацию о памятнике на Ваганьковском кладбище 

Կատեգորիա:1991 հիմնադրումներ Ռուսաստանում
Կատեգորիա:1998 հիմնադրումներ
Կատեգորիա:1999 հիմնադրումներ Ռուսաստանում
Կատեգորիա:Մոսկվայի հուշարձաններ
Վիկտոր Տալալիխինի հուշարձան (Մոսկվա)

**Վիկտոր Տալալիխինի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է խորհրդային օդաչու, կրտսեր լեյտենանտ, Խորհրդային Միության հերոս (1941) Վիկտոր Վասիլևիչ Տալալիխինին։ Տեղադրվել է 2001 թվականին քաղաքի Տագանսկի շրջանում՝ Տալալիխինի և Մալայա Կալիտնիկովսկայա փողոցների հատման վայրում։

## Պատմություն
Հուշարձանը տեղադրելու նախաձեռնողները եղել են Մոսկվայի Տագանսկի շրջանի բնակիչները։ 2001 թվականի հունիսի 19-ին Մոսկվայի կառավարությունն ընդունեց թիվ 546-ՊՊ «Մոսկվայի ճակատամարտի 60-ամյակի տոնակատարության հիմնական միջոցառումները նախապատրաստելու և անցկացնելու ծրագրի իրականացման ընթացքի մասին» որոշումը, որով նախատեսվում էր նախագծել հուշարձանը, ձուլել բրոնզից, բարեկարգել տարածքը և կազմակերպել հուշարձանի բացման հանդիսավոր միջոցառումներ։ Ծրագրի բյուջեն 3 մլն ռուբլի էր։ 2001 թվականի դեկտեմբերի 4-ին Վիկտոր Տալալիխինի հուշարձանը բացվեց։

## Նկարագրություն
Հուշարձանը պատրաստվել է բրոնզից և տեղադրվել գրանիտե պատվանդանի վրա։ Այն պատկերում է օդաչուին, որը կանգնած է ամբողջ հասակով, նա այն ժամանակների օդաչուական անձնակազմի հանդերձանքով է։ Պատվանդանի վրա ոսկեգույն տառերով գրված է.

Քանդակի հեղինակներն են քանդակագործ Ա. Վ. Բալաշովը և ճարտարապետներ Ի. Ն. Վոսկրեսենսկին և Ի. Ա. Վոսկրեսենսկայան, որոնց անունները փորագրված են պատվանդանի հետնամասում։

## Ծանոթագրություններ

## Աղբյուրներ
* 
* 
* 

Կատեգորիա:2001 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Քարտաշյան

**Քարտաշյան**, հայկական ազգանուն։
## Հայտնի կրողներ
* Մովսես Քարտաշյան (ծ. 1970) – ՀՀ պետական գործիչ
* Վահան Քարտաշյան (1883–1934) – ամերիկահայ քաղաքական գործիչ և իրավաբան
## Տես նաև
* Քարդաշյան
* Քարագործություն
## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Երևանյան փողոց (Եկատերինբուրգ)

**Երևանյան փողոց** (, Երևանսկայա փողոց), փողոց Եկատերինբուրգ քաղաքի Երկաթուղագործների շրջանում։ 
 
## Տեղաբաշխում և բարեկարգում
Փողոցը սկիզբ է առնում փակուղուց, այնուհետև կտրուկ շրջադարձ կատարելով՝ ուղղահայաց շարունակվում է իր նախկին ուղղությամբ, հատվում է Կոնտոպսկի և Արմավիրսկի փողոցների հետ, հարում է Բանջարանոցային և Բրյանսկի փողոցներին։ Խցանումների ժամանակ փողոցն ապահովում է շրջանցիկ երթևեկությունը։ 
   
Փողոցի վրա տեղակայված են տարբեր ավտոխանութներ և ավտոսպասարկման կետեր, արդյունաբերական պահեստներ։ Վերջում փողոցը դառնում է փակուղի՝ հարելով արդյունաբերական տարածքների հետ։

## Կառուցապատում
Փողոցը հիմնականում կառուցապատված է հին քառակող գերաններով և աղյուսներով կառուցված տներով, մասնավոր հատվածում առկա են 1949 թվականին կառուցված տներ։
  
## Տրանսպորտ
Տրանսպորտի մոտակա կանգառը ««Ստրելա» մշակույթի տունն» է, որտեղ կայանում են 33, 33ա ավտոբուսները և 020 ու 021 երթուղային տաքսիները։ Բացի այդ մի քանի րոպե քայլքի հեռավորության վրա գտնվում է «Ստրելոչնիկով» կանգառը, որտեղ կայանում են  6, 13, 57, 60 ավտոբուսները և 15, 024, 035, 082 երթուղայինները։

## Պատկերասրահ

Erevanskaya street (Yekaterinburg) (3).jpg 
Erevanskaya street (Yekaterinburg) (2).jpg 

## Գրականություն
* Рабинович Р. И., Шерстобитов С. Л. Улицы Свердловска. - 2-е издание. - Свердловск: Средне-Уральское книжное издательство, 1965. - 25 000 экз.
* Рабинович Р. И., Низамутдинова Т. М. Улицы Свердловска. - 5-е издание. - Свердловск: Средне-Уральское книжное издательство, 1988. - 224 с. - 100 000 экз. - ISBN 5-7529-0009-3.
* Худякова М. Ф. Улицы Екатеринбурга. - Екатеринбург: Средне-Уральское книжное издательство, 2003. - 336 с. - ISBN 5-7529-0048-4.

Կատեգորիա:Եկատերինբուրգի փողոցներ
Քարդաշյան

**Քարդաշյան**, ամերիկահայկական ազգանուն։
## Հայտնի կրողներ
* Ռոբ Քարդաշյան (ծ. 1987) – ամերիկահայ հեռուստատեսային դեմք և բիզնեսմեն
* Ռոբերտ Քարդաշյան (1944–2003) – ամերիկահայ փաստաբան
* Քիմ Քարդաշյան (ծ. 1980) – ամերիկահայ հեռուստատեսային դեմք, մոդել և դերասանուհի
* Քլոյի Քարդաշյան (ծ. 1984) – ամերիկահայ հեռուստատեսային դեմք և մոդել
* Քորթնի Քարդաշյան (ծ. 1979) – ամերիկահայ հեռուստատեսային դեմք և մոդել
## Տես նաև
* Քարդաշյանների ընտանիքը
* Քարտաշյան
* Քարագործություն
## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Մայա Փանջիկիձե

**Մայա Փանջիկիձե** (, ), վրացի պետական գործիչ և դիվանագետ։ 2012 թվականի հոկտեմբերից մինչև 2014 թվականի նոյեմբեր զբաղեցրել է Վրաստանի արտաքին գործերի նախարարի պաշտոնը։ Ավելի վաղ եղել է Վրաստանի դեսպանը Գերմանիայում (2004-2007 թվականներ) և Նիդերլանդներում (2007-2010 թվականներ)։

## Վաղ կյանք
Մայա Փանջիկիձեն ծնվել է 1960 թվականի հոկտեմբերի 16-ին, Թբիլիսիում, նրա հայրը` Գուրամ Փանջիկիձեն, ֆանտաստ գրող էր, Վրաստանի գրողների միության նախագահն է եղել 1992-1997 թվականներին։ Բանասիրական կրթություն է ստացել Թբիլիսիի պետական համալսարանում և Ենայի համալսարանում։ Մինչև դիվանագիտական գործունեությանն անցնելը Փանջիկիձեն Թբիլիսիում աշխատել է որպես գերմաներենի ուսուցչուհի։ Նրա դիվանագիտական գործունեության մի նշանակալի շրջան կապված է Բեռլինում վրացական դեսպանատան հետ։ 2004 թվականին նա դարձել է Վրաստանի արտաքին գործերի նախարարի տեղակալ և Գերմանիայում Վրաստանի դեսպան (մինչև 2007 թվական)։ 2007-2010 թվականներին Մայա Փանջիկիձեն եղել է Վրաստանի դեսպանը Նիդերլանդներում։ 2010 թվականին, դիվանագիտական ծառայությունից հեռանալուց հետո նա հայտարարել է, որ դա արվել է քաղաքական դրդապատճառներով, քանի որ նրա ամուսնու եղբայրը` Իրակլի Ալասանիան ՄԱԿում Վրաստանի դեսպանի պաշտոնից հրաժարվելուց հետո, 2008 թվականին անցել է Վրաստանի նախագահ Միխեիլ Սաակաշվիլիի աշխատակազմի ընդդիմության շարքերը։

## Ընդդիմության մեջ
2012 թվականին Մայա Փանջիկիձեն անցել է ընդդիմության շարքերը` դառնալով միլիարդատեր գործարար Բիձինա Իվանիշվիլիի ներկայացուցիչը, ով նույն տարվա մայիսին հիմնել է «Վրացական երազանք» կուսակցությունը` 2012 թվականի Վրաստանի խորհրդարանական ընտրություններում հակադրվելով այն ժամանակ իշխող «Միացյալ ազգային շարժում» կուսակցությանը։ Փանջիկիձեն հանդես է եկել որպես Իվանիշվիլիի ղեկավարած կոալիցիայի խոսնակ և շտաբի ղեկավար` ընտրական ծանր արշավի ժամանակ։

## Արտաքին գործերի նախարար
thumb|Վրաստանի և ԱՄՆ-ի արտաքին գործերի նախարարները
2012 թվականի խորհրդարանական ընտրություններում «Վրացական երազանքի» հաղթանակից հետո Մայա Փանջիկիձեն 2012 թվականի հոկտեմբերի 25-ից զբաղեցրել է Վրաստանի արտաքին գործերի նախարարի պաշտոնը։ Այս պաշտոնում իր առաջին հայտարարություններում նա նշել է, որ Վրաստանի արտաքին քաղաքականության առաջնահերթություններն են ինտեգրումը Եվրամիության և ՆԱՏՕյի հետ, ռազմավարական համագործակցությունը ԱՄՆի հետ և հարևանների հետ լավ հարաբերությունների պահպանումը։ Փանջիկիձեն նաև նշել է, որ նոր կառավարությունը կձգտի հարաբերությունները կարգավորել Ռուսաստանի հետ, սակայն Վրաստանը չի վերականգնի դիվանագիտական հարաբերություններն այնքան ժամանակ, քանի դեռ Ռուսաստանը, որպես օկուպանտ երկիր, պահպանում է իր դեսպանատները Աբխազիայում և Հարավային Օսիայում։
2014 թվականի նոյեմբերի 5-ին Մայա Փանջիկիձեն հրաժարվել է Արտաքին գործերի նախարարի պաշտոնից` որպես բողոքի նշան Իրակլի Ալասանիայի` Պաշտպանության նախարարի պաշտոնից հեռացման։

## Ծանոթագրություններ

Կատեգորիա:Արտաքին գործերի կին նախարարներ
Կատեգորիա:21-րդ դարի վրացի քաղաքական գործիչներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Անձինք Թբիլիսիից
Կատեգորիա:Վրաստանի պետական գործիչներ
Կատեգորիա:Վրացի դիվանագետներ
Կատեգորիա:Վրաստանի արտաքին գործերի նախարարներ
Կատեգորիա:Վրաստանի կին քաղաքական գործիչներ